Ek ROU oor my huwelik wat verby is. My hart huil en ek weet die Here, my God huil saam met my, want dit was nie Sy plan vir my huwelik nie. Was dit in God se wil dat ek geskei is? Nee.. Dit was as gevolg van ñ keuse wat gemaak is deur ñ mens wat in duisternis geleef het. Satan se wil het geskied. Die waarheid is gespreek reg na ons egskeiding… Dit was ñ fout..
Ek sou hierdie vrydag 16 jaar getroud gewees het. Al wat ek onthou was hoe lief ons mekaar gehad het. Hoe sterk die konneksie was. Hoe ons nie kon ophou kyk na mekaar op daardie dag nie. Hoe daar nogsteeds ñ konneksie is.. Die lewe gebeur..mense maak foute..party mense besef dit en werp alles in die stryd, ander is nie bereid om die keuse te maak nie.